**კონკურსის შედეგების თაობაზე**

2018-2019 სასწავლო წლის პირველი სემესტრის აკადემიური შედეგების მიხედვით გამოვლინდნენ ლუკა ასათიანის სახელობის სტიპენდიანტები.

ქალაქ ბათუმის მუნიციპალიტეტის 2019 წლის ბიუჯეტით დამტკიცებული ქვეპროგრამის „ლუკა ასათიანის სახელობის სტიპენდია წარმატებული სტუდენტებისათვის“ ფარგლებში მიმდინარე წლის 4-29 მარტის ჩათვლით სულ განსახილველად შემოვიდა 114 განაცხადი, რომელთაგან ქვეპროგრამით დადგენილ მოთხოვნებს აკმაყოფილებდა 106 განაცხადი.

106 კონკურსანტიდან, ქვეპროგრამის ბენეფიციარებად გამოვლინდნენ სტუდენტები, რომელთა საშუალო არითმეტიკული ქულა 2018-2019 სასწავლო წლის პირველი სემესტრის შედეგების მიხედვით შეადგენს 98.62 ქულა და მეტს.

დაფინანსებულ სტუდენტთა შორის 11 სტუდენტი სწავლობს პრიორიტეტულ მიმართულებებზე: მშენებლობის მიმართულებით - 3; არქიტექტურის მიმართულებით - 7; განათლების მეცნიერებების მიმართულებით - 1; 5 სტუდენტი მაგისტრანტია, ხოლო 45 სტუდენტი ბაკალავრი.